**Osztályozó vizsga követelményei**

**Katolikus hittan**

1. évfolyam

Hány Isten van? *Egy Isten van.*

Egy Isten hány személy? *Egy Isten három személy: az Atya a Fiú és a Szentlélek.*

Hogy hívják a második isteni személyt? *Jézus Krisztus.*

Hol Született Jézus Krisztus? *Jézus Betlehemben születet.*

Hol nevelkedett Jézus? *Jézus Názáretben nevelkedett.*

Miért jött Jézus a földre? *Jézus azért jött a földre, hogy bemutassa nekünk a Mennyei Atyát, tanítsa az embereket.*

Ki keresztelte meg Jézust? *Jézust* *Keresztelő Szent János keresztelte meg a Jordán folyóban.*

Hogyan nevezzük azokat a történeteket, amelyekkel Jézus tanított? *Ezek a történetek a példabeszédek.*

Halála előtt Jézus melyik városba vonult be ünnepélyesen? *Jézus Jeruzsálembe vonult be.*

Mit tett Jézus az utolsó vacsora elején? *Jézus megmosta apostolainak a lábát.*

Mi történt az utolsó vacsorán? *Jézus a kenyeret és a bort átváltoztatta testévé és vérévé, és az apostoloknak adta.*

Melyik napon halt meg Jézus? *Jézust Nagypénteken keresztre feszítették.*

Melyik napon támadt fel Jézus? *Jézus húsvét vasárnapján támadt fel.*

Feltámadása után kivel találkozott Jézus először? *Jézus először Mária Magdolnával találkozott, azután az apostolokkal.*

Melyik apostolára bízta Jézus az Egyház vezetését? *Jézus Péterre bízta az Egyház vezetését.*

Mi történt Jézussal a feltámadása után? *Jézus felemelkedett az apostolok szeme láttára, és felment a Mennybe.*

Mikor ünnepeljük a Szentlélek eljövetelét? *A Szentlélek eljövetelét Pünkösdkor ünnepeljük.*

Milyen jelek kísérték a Szentlélek eljövetelét? A *Szentlélek eljövetelét szélzúgás és lángnyelvek kísérték.*

Mi a templom? *A templom Isten háza és a mi közös otthonunk.*

Mi a lelkiismeret? *A lelkiismeret Isten szava bennünk, ami figyelmeztet minket, hogy mit tegyünk, és mit ne tegyünk.*

Melyik az az imádság, amit Jézus tanított nekünk? *Ez az imádság a Miatyánk.*

Ki kapta meg Istentől a tízparancsolat kőtáblái? *Mózes kapta meg a Sínai-hegyen a tízparancsolatot.*

Hogy szól a tízparancsolat?

1. *Uradat Istenedet imádd, és csak neki szolgálj!*
2. *Isten nevét hiába ne vedd!*
3. *Az Úr napját szenteld meg!*
4. *Atyádat és anyádat tiszteld!*
5. *Ne ölj!*
6. *Ne paráználkodj!*
7. *Ne lopj!*
8. *Ne hazudj, és mások becsületében kárt ne tégy!*
9. *Felebarátod házastársát ne kívánd!*
10. *Mások tulajdonát ne kívánd!*

Ki bocsáthatja meg a bűnöket? *A bűnöket csak Isten bocsáthatja meg.*

Mi az Oltáriszentség*? Az Oltáriszentség Jézus valóságos teste és vére az átváltoztatott kenyér és bor színében.*